Κεφάλαιο 16 Ο περσικός κίνδυνος

**1. Ποια ήταν η στάση των Περσών απέναντι στους Έλληνες αυτή την περίοδο;**

* Ήρθαν σε **σύγκρουση** με τους Έλληνες.
* Αυτήν την εποχή οι Πέρσες προσπαθούσαν να **μεγαλώσουν** ακόμα πιο πολύ το κράτος τους. **(αιτία)**
* Βρήκαν ως **αφορμή** τη βοήθεια που είχαν στείλει οι **Αθηναίοι** και οι **Ερετριείς** στους Έλληνες της Μ. Ασίας.

**2. Πώς εξελίχθηκε και πώς τελείωσε η πρώτη εκστρατεία των Περσών κατά της Ελλάδας;**

* Ο στρατός και στόλος ετοιμάστηκαν γρήγορα και με αρχηγό τον **Μαρδόνιο** επιτέθηκαν στην Ελλάδα (492 π.Χ.).
* Ο **στρατός** πέρασε τον Ελλήσποντο και έφτασε στη **Μακεδονία**.
* Ο **στόλος** έπλεε στο **Αιγαίο** προς την ίδια κατεύθυνση.
* Οι Πέρσες κατέκτησαν τη **Μακεδονία**.
* Ο στόλος τους καταστράφηκε σε **θαλασσοταραχή** κοντά στην παραλία του **Άθω**.
* Μετά από αυτό το γεγονός, ο Μαρδόνιος γύρισε πίσω στην Περσία.

**3. Πώς συνεχίστηκε ο πόλεμος;**

* Ο βασιλιάς των Περσών, ο Δαρείος, αποφάσισε να συνεχίσει τον πόλεμο.
* Πιο πολύ ήθελε να τιμωρήσει τους Αθηναίους και τους Ερετριείς.
* Το 490 π.Χ. ο στόλος των Περσών με αρχηγούς τον Δάτη και τον Αρταφέρνη πλέοντας στο Αιγαίο έφτασε στην Ερέτρια και την κατέστρεψε.
* Μετά, έφτασε στα παράλια του Μαραθώνα και αγκυροβόλησε.
* Οι Αθηναίοι ανησύχησαν πολύ.
* Έκαναν σύσκεψη και αποφάσισαν να αμυνθούν στον Μαραθώνα, γιατί δεν ήθελαν οι Πέρσες να πλησιάσουν την Αθήνα.

**4. Πώς παρατάχθηκαν οι Έλληνες στον Μαραθώνα και ποιο ήταν το σχέδιό τους;**

* 10.000 Αθηναίοι και 1.000 Πλαταιείς παρατάχθηκαν με αρχηγό τον Μιλτιάδη.
* Ο Μιλτιάδης είχε ένα **σπουδαίο σχέδιο: Θέλει να κυκλώσει τους Πέρσες**

1. Παρέταξε τον στρατό του σε κατηφορικό έδαφος κοντά στον περσικό στρατό.

2.Έβαλε περισσότερους στρατιώτες στα πλάγια και λιγότερους στο κέντρο.

* Οι Αθηναίοι δεν είχαν τόξα, άρα, έπρεπε να τρέξουν για να γλιτώσουν από τα βέλη.

**5. Πώς εξελίχθηκε η μάχη και ποιο το αποτέλεσμά της;**

Η μάχη

* Οι Αθηναίοι ορμούν στους Πέρσες τρέχοντας (θέλουν να αποφύγουν τα βέλη)
* Γίνεται μάχη σώμα με σώμα (οι Έλληνες είναι καλύτεροι)
* Τα άκρα του ελληνικού στρατού κυκλώνουν τους Πέρσες

Αποτέλεσμα

* Οι Πέρσες υποχωρούν, επιβιβάζονται στα πλοία και φεύγουν
* Οι Αθηναίοι νικούν
* Ένας στρατιώτης φέρνει τη χαρούμενη είδηση στην Αθήνα